अल्पसंख्यकों में से अधिकांश बहुजन हैं और उनकी मोदी के नेतृत्व वाली सरकार के संबंध में अपनी आशंकाएं होंगी। क्या हिन्दू बहुजन इस स्थिति में होंगे कि वे अपने भाईयों और बहनों को, देश को बांटकर उसे जीतने के ब्राह्मणवादी षड्यंत्र या देश की विविधता को समाप्त कर उसे हिन्दू राष्ट्र बनाने के प्रयास, से बचा सकें? इन अल्पसंख्यकों को यह याद रखना चाहिए कि गुजरात में 2002 के दंगों से बहुत पहले, सन् 1998 में ही, दक्षिण गुजरात के डांग जिले में आदिवासी ईसाईयों का उत्पीडऩ शुरू हो गया था। संघ परिवार के कई ऐसे संगठन हैं जो उनसे सहानुभूति रखने वाली भाजपा की सरकार के सत्ता में आते ही मनमानी शुरू कर देंगे। सरकार उनकी हरकतों की अनदेखी करेगी और वे अपना हिन्दुत्ववादी एजेण्डा लागू करेंगे।